Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: „2. számú melléklet a 60/2003. (X. 20.) ESZCSM rendelethez
Paragraph Index: 4178

d) a szubintenzív betegek (pl. O2 terápiára szoruló pneumoniás) kiemelése az általános gyermekosztályos betegek közül szakmailag is indokolt és költséghatékonyabb ellátás biztosítható. Megjegyzés: A szubintenzív osztály fontos feladatot tölt be az osztály betegeinek színvonalas ellátásában, továbbá intermedier helyzete révén hozzájárul az intenzív osztályok működtetésének optimalizálásához, de a kórházi akkreditáció szempontjából nem helyettesíti/pótolja az intenzív osztályok működtetését. Ahol II. szintű gyermekintenzív osztály van, ott célszerű ezen feladatokat is ott ellátni. Tárgyi feltételek: lásd táblázat. Személyi feltételek: Optimális ápoló:beteg arány 1:3 műszakonként, de min. 2 nővér egy műszakban. Orvos: min. 1 fő gyermekszakorvos, minimum egyéves intenzív gyakorlattal. Gyermekgyógyász szakorvosok, szakorvosjelöltek forgó rendszerben. Törekedni kell a gyermekgyógyászat mellett az aneszteziológia és intenzív terápiás szakvizsga meglétére is, és/vagy a későbbiekben a gyermekintenzív szakvizsgára (mivel a képzés még csak 2008-tól indul, 4 év türelmi idővel). Munkaidőben folyamatos orvosi jelenlét szükséges. Ügyeleti időben, ha nem a II. szintű gyermekintenzív osztályhoz integrált, akkor is folyamatos orvosi elérhetőség szükséges szakorvosi háttérrel. II. szint: Gyermekintenzív osztály (GYITO-II): A felnőtt I - II. szint kombinációja = II. szintű gyermekintenzív (GYITO-II) 700 ezer-1,2 millió lakosságszámra (kb. régiónként) (lakosságszám, terület, megközelíthetőség figyelembevétele) 1-2 multidiszciplinaris II. szintű gyermekintenzív osztály (GYITO-II) javasolt minimum II. szintű gyermekosztály mellett. (Nem szükséges, hogy a területi felosztás kövesse a közigazgatási régiókat, sőt bizonyos esetekben ez egyáltalán nem célszerű.) Megyei szintnek megfelelő tevékenység igényelte intenzív betegellátási feladatok ellátására alkalmas munkahely. Feladata: (saját gyermekosztály vonatkozásában)

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes